Liggaam van man in Wes-Kaap-pas gevindArgieffoto Die liggaam van ŉ 33-jarige man is Dinsdag in die Nuwekloofpas digby Tulbagh in die Wes-Kaap gevind. Die man se lyf was vol skietwonde. Sers. Noloyiso Rwexana, woordvoerder van die polisie, sê die polisie is na die pas ontbied waar hulle die man se liggaam aangetref het. “Hy het verskeie skietwonde aan sy lyf opgedoen,” bevestig Rwexana. Die polisie ondersoek ŉ saak van moord. “Ons vermoed daar was ŉ paar verdagtes betrokke. Niemand is nog in verband met die voorval in hegtenis geneem nie.” Die polisie ondersoek die omstandighede rakende die voorval.